**Til forbund, regioner og klubber i NKK**

Oslo, 31. mars 2014

**HØRING ETTER RS VEDTAK 2013 I SAK 6**

I tråd med vedtak i RS 2013 i sak 6 samt HS vedtak i sak 219/13 har administrasjonen kartlagt tid benyttet på ulike oppgaver. Kartleggingen vises pr avdeling eller funksjon på etterfølgende sider. Hensikten med denne høringen er å få klubber, forbund og regioner sine innspill i forhold til behov og forbedringspotensial i dagens NKK administrasjon.

**RS vedtak 2013 i sak 6:***«Få NKK som organisasjon på plass samsvarende med tidligere vedtak (RS 2005 og RS 2010- jfr. formålsparagrafen i nye lover) og medlemmenes ønsker.   
Tidligere vedtak tilsier at ansvar og oppgaver i størst mulig grad skal legges til berørte miljøer og at NKK skal ivareta fellesoppgaver. Dette arbeidet må få bedre fremdrift.*

*Det er klubber og forbund som er nye NKKs medlemmer. Dette må HS og administrasjonen i langt større grad ta inn over seg.  
  
Det gjennomføres umiddelbart etter RS en høringsrunde for å avdekke hvilke utfordringer og forbedringspotensial medlemmer mener foreligger i dagens NKK. Høringen skal være avsluttet ultimo april 2014 og ny handlingsplan skal utarbeides i samarbeid med ny administrerende direktør og være vedtatt av HS og igangsatt i løpet av september 2014.*

*Følgende forhold skal under enhver omstendighet med i handlingsplanen for å få organisasjonen på plass:*

1. *HS foretar en grundig gjennomgang av hva NKK skal levere til hvem i tråd med prinsippene om delegering til miljøene og at NKK skal ivareta fellesoppgaver.*
2. *Det gjennomføres en kartlegging av ressursbruken i NKKs administrasjon for å se hvordan ressursene brukes opp imot foreliggende vedtak og fremtidige planer. Resultatet av kartleggingen skal sendes med som vedlegg til høringen i punkt a.»*

**HS vedtak i sak 219/13 vedr. oppfølging av RS vedtak:**   
*«HS vedtok en kartlegging av ressursbruk knyttet til oppgaveområder. Kartleggingen skal være representativ i hele året. Den gjennomføres i en tidsbe­grenset periode slik at HS får resultatene fremlagt i møte i mars 2014.»*

I tråd med vedtak i ovennevnte sak har administrasjonen kartlagt tid benyttet på ulike oppgaver. Kartleggingen vises pr avdeling eller funksjon på etterfølgende sider.

Av ressurskartleggingen fremgår hvilke oppgaver som utføres i respektive avdeling samt hvilken andel av totale ressurser som medgår til oppgaven.

Vi imøteser innspill på hvilke av disse oppgaver som bør prioriteres annerledes i forhold til de behov klubber og forbund har.

**Høringssvar sendes pr e-post til:** [**adm@nkk.no**](mailto:adm@nkk.no) **innen 1. mai 2014.**

Med vennlig hilsen

for Norsk Kennel Klub

Trine Hage

adm.dir.